armvectores/hy_wikipedia_2023 huggingface dataset:
(8786) Բելսկայա

(8786) Բելսկայա (անգլ.՝ Belskaya), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 2-ին Կլաս-Ինգվար Լագերկվիստի կողմից Լա Սիլյայում։
Միջին հեռավորությունը Արեգակից կազմում է 3,168322 ա. մ., առավելագույնը մոտենում է 2,6952 ա. մ. հեռավորության վրա և հեռանում 3,6415 ա. մ.։ Արեգակի շուրջ մեկ ամբողջական պտույտ է կատարում 2059,88 երկրային օրվա ընթացքում, իր ուղեծրով շարժվելով միջինում 0,174767 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8786) Բելսկայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վլադիմիր Օհանյան

Վլադիմիր Հակոբի Օհանյան (հունվարի 26, 1959(1959-01-26), ք. Երևան), ՀՀ պետական և մշակույթի գործիչ, Հեռուստատեսության և ռադիոյի ազգային հանձնաժողովի անդամ։


== Կրթություն ==
1982-1987 թթ. - սովորել և ավարտել է Երևանի ժողովրդական տնտեսության ինստիտուտը։


== Աշխատանքային գործունեություն ==
1979-1991 թթ. - աշխատել է Երևանի տնաշինական կոմբինատում որպես ավտոմատացված համակարգերի օպերատոր։
2000 թ. - աշխատել է «Գրանդ հոլդինգ» ՍՊԸ-ում։
2001-2003 թթ. - «Հայրենիք» հեռուստաընկերության տնօրեն։
2003-2004 թթ. - «Ար» հեռուստաընկերության գործադիր տնօրեն։
2008-2011 թթ. - ՀՀ քաղաքաշինության նախարարի տեղակալի օգնական։
2011 թ. մայիսի 12-ին ՀՀ Նախագահի հրամանագրով նշանակվել է Հեռուստատեսության և ռադիոյի ազգային հանձնաժողովի անդամ՝ վեց տարի ժամկետով։


== Ընտանիք ==
Ամուսնացած է, ունի երկու զավակ։ Վլադիմիր Օհանյանի կինը երգահան, ռադիոհաղորդավար Նաիրա Դիվանյանն է։


== Ծանոթագրություններ ==
15 Years After

15 Years After, Enigma երաժշտական ծրագրի ալբոմ։ Ալբոմը թողարկվել է 2005 թվականի դեկտեմբերի 9-ին։ Ալբոմը ներառում է 8 սկավառակ։ Առաջին հազար բոքսերը ստորագրված էին Մայքլ Կրետուի անձնական ստորագրությամբ։


== Ստուդիական ալբոմները ==
MCMXC a.D. (1990)
The Cross of Changes (1993)
Le Roi Est Mort, Vive Le Roi! (1996)
The Screen Behind the Mirror (2000)
Voyageur (2003)


== Հատուկ բոնուս CD-ները ==
Hello and Welcome — The Single (3:29)


== The Dusted Variations ==
1 The Child In Us (4:22)
2 Age Of Loneliness (5:23)
3 The Eyes Of Truth (9:01)
4 The Rivers Of Belief (6:56)
5 Endless Quest (7:44)
6 Sadeness (Part I) (5:18)
7 Voyageur (4:41)
8 Beyond The Invisible (5:21)


== DVD ==
1 Remember The Future (2001)


== Արտաքին հղումներ ==
Պաշտոնական կայքը
Կոլումբիանա

Կոլումբիանա (անգլ.՝ Colombiana)՝ ռեժիսոր Օլիվե Մեգատոնի և պրոդյուսեր Լյուկ Բեսոնի ֆիլմը, գլխավոր դերում Զոյի Սալդանան է։ ԱՄՆ-ում պրեմիերան տեղի է ունեցել 2011 թվականի օգոստոսի 26-ին։


== Սյուժե ==
Կատան (լրիվ անվանումը՝ Կատալեա) ընդամենը ինը տարեկան էր, երբ նրա աչքերի առաջ դաժանաբար սպանեցին իր ծնողներին։ Պատճառն այն էր, որ նրա հայրը աշխատում էր թմրաբարոն՝ Դոն Լուիսի համար և ամբողջ կեղտը մնաց նրա ուսերին։ Աղջիկը կարողանում է փախչել ավազակներից։ Նա հասնում է ԱՄՆ և ապաստան գտնում իր քեռու մոտ։ Անցնում է 15 տարի։ Այժմ Կատան պրոֆեսիոնալ մարդասպան է։ Նա պետք է վրեժ լուծի իր ծնողների մահվան համար։ Բայց դրա համար նա պետք է հանցագործներին խորամանկությամբ դուրս բերի ապաստաններից։ Դա այդքան էլ հեշտ չէ։ Կատային փնտրում են և ավազակները, և ՀԴԲ-ն։ Միակ թելը, որ կապում է աղջկան աշխարհի հասարակ մարդկանց հետ՝ դա իր սիրելին է, որը չգիտի թե իրականում ինչով է զբաղվում իր ընկերուհին։


== Դերերում ==
Զոյի Սալդանա - Կատալեա Ռեստրեպո
Ամանդլա Սթենբերգ - երիտասարդ Կատալեա Ռեստրեպո
Մայքլ Վարդան - Դեննի Դայլենի
Լեննի Ջեյմս - հատուկ գործակալ Ռոսս
Կալլում Բլու - Ռիչարդ
Քլիֆ Քուրտիս - Էմիլիո


== Նկարահանումներ ==
Նկարահանումները սկսվել են 2010 թվականի օգոստոսի 20-ին (Չիկագոյում, Նոր Օրլեան, Մեքսիկա)։


== Ծանոթագրություններ ==
Ախանգիս

Ախանգիս (Իսպ.՝ Ajánguiz, բասկ.՝ Ajangiz) բնակավայր և մունիցիպալիտետ Իսպանիայում՝ Բիսկայ պրովինցիայում (Բասկով ինքնավար համայնքում)։ Մունիցիպալիտետը գտնվում է Բուստուրիալդերա Ուրդաբիա շրջանում։ Զբաղեցնում է 7.34 կմ2 տարածք։ Բնակչությունը 450 մարդ (2010 թվականի տվյալներով)։ Պրովինցիայի վարչական կենտրոնից գտնվում է 34 կմ հեռավորության վրա։


== Պատմություն ==
Հիմնվել է 1991 թվականին։


== Արտաքին հղումներ ==
Ajánguiz en Google Maps
Բյուսակ

Բյուսակ (ֆր.՝ Bioussac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 228 մարդ, բնակչության խտությունը` 14.58 մարդ/կմ²։ Բնակավայրը զբաղեցնում է 15.64 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 65 կմ հարավ, Անգուլեմ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 142 աշխատունակ (15-64 տարեկան) բնակիչ, որոնցից ակտիվ էին 103-ը, իսկ ոչ ակտիվները` 39։ Ակտիվության ցուցանիշը կազմում է 72,5 %։ 103 աշխատունակ մարդկանցից աշխատել է 89 անձ (47 տղամարդ և 42 կին)։ Գործազուրկ են եղել 14 անձ (5 տղամարդ և 9 կին)։ 39 անաշխատունակներից 11-ը եղել են աշակերտներ կամ ուսանողներ, 23-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պեեդեռգա

Պեեդեռգա (էստ․՝ Peederga), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալեշ Վիդալ

Ալեշ Վիդալ Պառեու (կատ. և իսպ.՝ Aleix Vidal Parreu, օգոստոսի 21, 1989(1989-08-21), Պուչպելատ, l'Alt Camp, Կամպ դե Տառագոնա, Tarragona Province, Կատալոնիա, Իսպանիա), իսպանացի ֆուտբոլիստ, ով խաղում է «Բարսելոնայի» կազմում։ Նրա հիմնական խաղային դիրքը աջ վինգերն է, սակայն կարող է խաղալ նաև որպես հետ քաշված կիսապաշտպանի դիրքում։
Ալեշ Վիդալը 2015 թվականին «Սևիլյայի» հետ հաղթեց Եվրոպայի Լիգան, որից հետո 18 մլն-ի դիմաց տեղափոխվեց «Բարսելոնա»։


== Ակումբային կարիերա ==


=== Վաղ տարիներ ===
Ծնվել է Կատալոնիայում, 2007 թվականին պայմանագիր է ստորագրել «Էսպանյոլի» հետ, բայց ոչ մի անգամ առաջին թիմի խաղերին մասնակցություն չի ունեցել, ավարտել է մրցաշրջանը հունական Պանտրիակոսի կազմում, որտեղ խաղում էր վարձավճարով։


=== «Ալմերիա» ===
2011 թվականի հունիսի կեսերին, Վիդալը միացավ «Ալմերիա Բ-ին», որտեղ իր դեբյուտը նշեց 2011 թ., օգոստոսի 27-ին՝ խաղալով «Կորդոբայի» դեմ։ Կարճ ժամանակում նա միացավ առաջին թիմին, որտեղ ստացավ 8 համարի մարզաշապիկը։
Իր երկրորդ մրցաշրջանում Վիդալը խփեց 4 գոլ 37 խաղերում, որից 30-ում դուրս էր եկել մեկնարկային խաղացողի կարգավիճակով։ Նա անցկացրեց 2600 րոպե խաղադաշտում և նպաստեց Ալմերիայի՝ Լա լիգա վերադառնալուն։


=== «Սևիլյա» ===
2014 թվականի հունիսի 16-ին, Վիդալը պայմանագիր ստորագրեց «Սևիլյայի» հետ 3 միլիոն աշխատավարձով։ Նրա դեբյուտի խաղը եղավ օգոստոսի 12-ին ՈւԵՖԱ-ի սուպերգավաթի շրջանակներում, որտեղ թիմը 2-0 հաշվով պարտվեց «Ռեալ Մադրիդին», իսկ Վիդալը խաղալով 66 րոպե՝ փոխարինվեց։ Առաջին գոլը խփեց 11 օր հետո՝ «Վիլյառեալ»ի դեմ խաղում, որը ավարտվեց 1-1 հաշվով, իսկ Վիդալը բացեց խաղի հաշիվը։


=== «Բարսելոնա» ===
2015 թվականի հունիսի 7-ին, Վիդալը հինգամյա պայմանագիր ստորագրեց կատալոնական գրանդի հետ։ Տրանսֆերի արժեքը կազմեց 18 մլն Ֆունտ։ Նա հաջող անցավ բժշկական զննումը և պաշտոնապես ներկայացվեց։


== Ձեռքբերումներ ==


=== «Սևիլյա» ===
ՈՒԵՖԱ Եվրոպայի լիգայի գավաթակիր - 2014-15


=== «Բարսելոնա» ===
Եվրոպայի սուպերգավաթակիր - 2015
ԱԱԱ գավաթակիր - 2015


== Ծանոթագրություններ ==


== Արտաքին հղումներ ==
Հաշիվը transfermarkt.com կայքում
Մատնաչափիկը (մուլտֆիլմ, 1977)

Անվան այլ կիրառումների համար տե՛ս՝ Մատնաչափիկը (այլ կիրառումներ)«Մատնաչափիկը» (ռուս.՝ Мальчик с пальчик), 1977 թվականի խորհրդային նկարված մուլտիպլիկացիոն ֆիլմ՝ ստեղծված համանուն ռուսական ժողովրդական հեքիաթի հիման վրա։


== Սյուժե ==
Ծերունին ու իր կինը, որ երեխաներ չունեն, երազում են իրենց օգնական որդի ունենալու մասին։ Անսպասելիորեն հայտնվում է Եգորուշկան՝ փոքրիկ մի տղա, որը, ըստ իր խոսքերի, ծնվել է պառավի դրած կաղամբակոթից։ Նա ծերունուն օգնում է փայտ ջարդել ու հողը վարել, պառավին՝ ասեղը թելել և խնձոր հավաքել, գայլից պաշտպանում է նրանց այծին։ Մոտակայքով անցնող բարինը, տեսնելով, թե ինչպես է գյուղացու զամբիկը մենակ գութան քաշում, ցանկանում է վերցնել այն։ Սակայն ծեր զամբիկը (իր ականջում նստած Եգորուշկայի ձայնով) բարինին համոզում է ծերունուն իր փոխարեն տալ 100 ռուբլի և նոր ձի։ Բարինը համաձայնում է և զամբիկին տանում իր կալվածք։ Ծերունին պառավի հետ սգում են Եգորուշկայի կորուստը, որը մնացել էր «խոսող» ձիու ականջում, սակայն գիշերը նա երջանիկ վերադառնում է տուն։


== Ստեղծողներ ==
Սցենարի հեղինակ՝ Վլադիմիր Դանիլով
Ռեժիսորներ՝ Ռոման Դավիդով, Ալեքսանդր Տրուսով
Բեմադրող նկարիչներ՝ Ալեքսանդր Տրուսով
Մուլտիպլիկատորներ՝ Օլեգ Կոմարով, Վիկտոր Շևկով, Վլադիմիր Զարուբին, Ֆեոդոր Ելդինով, Օլեգ Սաֆրոնով
Օպերատոր՝ Բորիս Կոտով
Կոմպոզիտոր՝ Վլադիմիր Կրիվցով
Հնչյունային ռեժիսոր՝ Վլադիմիր Կուտուզով
Երգերի տեքստերի հեղինակ՝ Ալեքսանդր Տիմոֆեևսկի
Մոնտաժող՝ Ելենա Տերտիչնայա
Խմբագիր՝ Պյոտր Ֆրոլով
Տնօրեն՝ Լյուբով Բուտիրինա
Դերերը հնչյունավորել են՝
Նադեժդա Ռումյանցևա – Եգորուշկա
Նինա Զորսկայա – պառավ
Նիկոլայ Սերգեև – ծերունի
Վլադիմիր Բասով – բարին


== Թողարկում DVD-ով ==
Մուլտֆիլմը բազմիցս թողարկվել է DVD-ով մուլտֆիլմերի հավաքածուներում, օրինակ՝

«Чудо-мельница», մաս 1, «Սոյուզմուլտֆիլմ» (տեղայնացնող՝ Союз), սկավառակում ընդգրկված մուլտֆիլմեր՝ «Հրաշք ջրաղացը» (1950), «Կախարդական զանգակ» (1949), «Петух и боярин» (1986), «Ծերունին և կռունկը» (1958), «Կախարդական ջրհորը» (1956), «Մատնաչափիկը» (1977)։


== Ծանոթագրություններ ==


== Արտաքին հղումներ ==
«Մատնաչափիկը»(անգլ.) ֆիլմը Internet Movie Database կայքում
Պապորոտնի (Տուապսեի շրջան)

Պապորոտնի ( ռուս.` Папоротный), գյուղ Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 40 կմ հյուսիս-արևելք, ծովի մակարդակից 453 մ բարձրության վրա։


== Բնակչությունը ==
Ներկայումս գյուղում բնակվում են հայեր և ռուսներ։ 1972 թվականին գյուղն ուներ 58 տուն։

Բնակիչներն զբաղվում են թեյի և եգիպտացորենի մշակությամբ, պտղաբուծությամբ։ Գյուղն ուներ ութամյա դպրոց։


== Պատմությունը ==
Հայերը եկել են Սամսունի շրջակայքի գյուղերից` 1862 թվականին։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
Ֆուտբոլի Եվրոպայի առաջնություն 2012 (ընտրական փուլ, խումբ G)


== Խաղերի արդյունքները ==


== Ռմբարկուներ ==


== Ամենաարագ գոլ ==
 Ջերմեյն Դեֆո (Անգլիա - Բուլղարիա խաղում)


== Ծանոթագրություններ ==


== Հղումներ ==
Եվրո 2012 -ը ՈՒԵՖԱ պաշտոնական կայքում(անգլ.)
Իհա

Իհա (էստ․՝ Õha), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջաբրայիլ Կադիև

Ջաբրայիլ Ասլանբեկովիչ Կադիև (ռուս.՝ Джабраил Асланбекович Кадиев, հունվարի 21, 1994(1994-01-21), Գրոզնի, Ռուսաստան), ռուս ֆուտբոլիստ, կիսապաշտպան։


== Ակումբային կարիերա ==
Ջաբրայիլ Կադիևը Գրոզնիի «Թերեք» ակումբի սան է, որի կազմում էլ սկսել է իր պրոֆեսիոնալ կարիերան՝ հանդես գալով ակումբի երիտասարդական կազմում Չեչնիայում։ 2013 թվականի հունվարին Զաուր Սադաևի հետ միասին վարձավճարային հիմունքներով տեղափոխվել է իսրայելական «Բեյթար» ակումբ (Երուսաղեմ)։ Իսրայելի ակումբի երկրպագուների՝ մուսուլմանների նկատմամբ տածած ատելության պատճառով ստիպված է եղել վերադառնալ «Թերեք»։ 2013 թվականի մայիսին Սադաևը և Կադիևը վերադարձել են հարազատ ակումբ։ 2013 թվականի հունիսին Ջաբրայիլ Կադիևը վարձավճարային հիմունքներով տեղափոխվել է Գրոզնիի «Թերեքի» ֆարմ-ակումբ՝ «Թերեք-2»։ 2014/15 մրցաշրջանում Կադիևը դարձել է իր ակումբի լավագույն ռմբարկու «Հարավ» տարածաշրջանի երկրորդ դիվիզիոնում՝ 22 խաղում խփելով 7 գոլ։
2017 թվականի աշնանը հանդես է եկել ՊՖԼ առաջնությունում «Դրուժբա» ակումբի (Մայկոպ) կազմում։


== Ելույթների վիճակագրություն ==
2015 թվականի սեպտեմբերի 1-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը ՌՖՊԼ կայքում
Ֆուտբոլիստի էջը Sports.ru կայքում
Ֆուտբոլիստի էջը «Թերեքի» պաշտոնական կայքում
Անձրևից հետո (նկար)

«Անձրևից հետո», ռուս նկարիչ Արխիպ Կուինջիի (1841/1842-1910) նկարը, ստեղծվել է 1879 թվականին։ Տրետյակովյան պատկերասրահի հավաքածուի մաս է  (ինվ. 883): Նկարի չափերը՝ 102 × 159 սմ։


== Պատմություն և նկարագրություն ==
«Անձրևից հետո» նկարն առաջին անգամ ցուցադրվել է 1879 թվականին Գեղարվեստական շրջիկ ցուցահանդեսների ընկերության (պերեդվիժնիկների) 7-րդ ցուցահանդեսում նկարչի 2 այլ աշխատանքների՝  «Հյուսիս» և «Կեչիների պուրակ» նկարների հետ միասին։
Նկարում պատկերված են տափաստանային խուտորի տներ, որոնք լուսավորվել են քիչ առաջ տեղի ունեցած ամպրոպից հետո փայլող արևի լույսով։ Հետին պլանում անձրևաբեր ծանր ամպերով ծածկված սև երկինքն է։ Վառ կանաչ լույսով են ցուցադրված արևով լուսավորված խոտը։


== Արձագանքներ ==
Արվեստագետ Վլադիմիր Պետրովն Արխիպ Կուինջիի ծննդյան 150-ամյակին նվիրված հոդվածում գրել է․


== Այլ նկարներ ==
Կուինջին ունի այդ կամ նման վերնագրով մի քանի այլ նկարներ։ Դրանցից մեկը՝ «Ամպրոպից հետո» («После грозы», 1879), գտնվում է  Սումիի պատկերասրահի հավաքածուում։


== Ծանոթագրություններ ==


== Արտաքին հղումներ ==
«Архип Иванович Куинджи. Галерея картин художника - После дождя. 1879» (HTML)։ www.kuinje.ru։ Արխիվացված է օրիգինալից 2012-10-07-ին։ Վերցված է 02.07.2012
Դեմիդովի շրջան

Դեմիդովի շրջան (ռուս.՝ Демидовский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1929 թվականին։ Վարչական կենտրոնը՝ Դեմիդով։


== Աշխարհագրություն ==
Շրջանի տարածքի մակերեսը կազմում է 2512,16 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14932 մարդ։ Բնակչության խտությունը կազմում էր 5,94 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բարակձոր

Բարակձոր, գետ Հայաստանի Լոռու մարզում, Չիչկան գետի ձախ օժանդակը։ Սկիզբ է առնում Ճոճնասար լեռան հյուսիսարևմտյան լանջերից և Սարալանջ գյուղից 4,5 կմ հյուսիս–արևմուտք միախառնվում մայր գետին։ Երկարությունը 2 կմ է։


== Ծանոթագրություններ ==
Ահենք

Ահենքը թուրքական երաժշտական գործիք է, որը առաջին անգամ պատրաստվել է 1929 թվականին Սուլեյման Սուատ Սեզգինի կողմից։ Այն իր տեսքով և հնչողությամբ հիշեցնում է բանջոն։ Մարմինը պատրաստվում է փայտից և նրան կցվում է երկար վզիկը։ Ունի կրկնակի լարեր։
Ի տարբերություն մեկ այլ նմանատիպ գործիքի՝ կումբուսի, ահենքը ներկա ժամանակներում ունի շատ քիչ օգտագործում։


== Արտաքին հղումներ ==
Pictures of the Ahenk
The Stringed Instrument Database
ATLAS of Plucked Instruments; there is a picture of the Ahenk under the instrument "cümbüs."
Site in Turkish about the creation of the instrument Archived 2014-07-25 at the Wayback Machine.


== Նմանատիպ հոդվածներ ==
Ուդ
Կումբուզ
Հողիս

Հողիս, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Եփրատ գետի մոտ, Սեպուհ լեռան շրջակայքում։


== Բնակչություն ==
Բնակիչները հայեր և հույներ էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ագենոր (այլ կիրառումներ)

Ագենոր, կարող է վերաբերել՝

Ագենոր - հունական դիցարանում Պլևրոնայի և Կսանտիպպայի որդին
Ագենոր - Հին Հունական դիցարանի կերպարներից մեկը, Արգոսի թագավորը
Ագենոր - հին հունական դիցաբանությունում Տիրի արքան Փյունիկիայում
Սալիխովո (գյուղ, Յանաուլսկի շրջան)

Անվան այլ կիրառումների համար տե՛ս՝ ՍալիխովոՍալիխովո (ռուս.՝ Салихово, բաշկիրերեն՝ Сәлих), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 376 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուցենկի (գյուղ, Լոխովիցայի շրջան)

Լուցենկի (ուկրաիներեն՝ Луценки), գյուղ Ուկրաինայի Պոլտավայի մարզի Լոխովիցայի շրջանում։ Բնակավայրը նախկինում նաև անվանվել է Ժաբկի։ Հիմնադրվել է 17-րդ դարում։
2001 թվականի տվյալներով Լուցենկի գյուղում բնակվում էր 654 մարդ։ Բնակավայրը զբաղեցնում է 7516 կմ² տարածք։ Բնակչության խտությունը կազմում էր 87,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոսո Պավլիաշվիլի

Իոսիֆ (Սոսո) Ռամինովիչ Պավլիաշվիլի (վրաց.՝ სოსო პავლიაშვილი, ռուս.՝ Ио́сиф (Сосо) Рами́нович Павлиашви́ли, հունիսի 29, 1964(1964-06-29), Թբիլիսի, Վրացական ԽՍՀ, ԽՍՀՄ), վրացական ծագմամբ ռուսաստանցի երգիչ և դերասան։


== Կենսագրություն ==
Իոսիֆ Ռամինովիչ Պավլիաշվիլին ծնվել է 29 հունիսի 1964 թվականին Թբիլիսիում։ Ազգությամբ վրացի է։ Հայրը՝ Ռամին Իոսիֆովիչ Պավլիաշվիլին, ճարտարապետ է, մայրը՝ Ազա Ալեքսանդրովնա Պավլիաշվիլին (օրիորդական ազգանունը՝ Կուստովա), տնային տնտեսուհի։
Սոսո Պավլիաշվիլին 6 տարեկանում սկսել է սովորել ջութակ նվագել։ Թբիլիսիում ավարտել է վրացական կոնսերվատորիայի ջութակի բաժինը։ Բանակում ծառայելուց հետո 24 տարեկան հասակում սկսել է երգել։
Հետագայում դարձել է «Իբերիա» անսամբլի անդամ, որտեղ աշխատել է մոտ 1 տարի։ 1989 թվականին մասնակցել է Յուրմալայի երգի մրցույթին, որտեղ դարձել է գրան-պրի մրցանակի հաղթող՝ կատարելով Վրաստանի ազգային ազատությունը գովերգող «Հայրենիք» («Սամշոբլո») երգը։
Սոսո Պավլիաշվիլին, որպես կանոն, իր երգերի հեղինակն է, բայց երբեմն դիմում է այլ երգահանների օգնությանը։
Բացի Ռուսաստանից, աշխատում և ապրում է նաև Վրաստանում։


== Սկավառակագրություն ==
1993 — «Музыка друзьям» («SNC рекордз»)
1996 — «Пой со мной» («Becar Records»)
1998 — «Я и ты» («ОРТ рекордз»)
2001 — «О моей любви» («Мистерия звука»)
2003 — «Ждёт тебя грузин!» («Мистерия звука»)
2005 — «Лучшие песни для Вас» («Проф мьюзик»)
2007 — «Вспоминайте грузина» («Монолит»)
2010 — Восточные песни


== Ծանոթագրություններ ==
Կուուսալու (Էստոնիայի շրջան)

Կուուսալու շրջան (էստ․՝ Kuusalu vald), շրջան Էստոնիայի Հարյումաա նահանգում։ Շրջանի կենտրոնն է Կիիու գյուղական ավանը։


== Բնակչություն ==
2012 թվականի տվյալներով շրջանում բնակվում էին 6555 մարդ։ Բնակչության խտությունը շրջանում կազմում էր 9,26 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Ինքնավերահսկողություն

Ինքնավերահսկողություն՝ սեփական վարքը, հույզերը և մտքերը կանոնավորելու ունակություն` ի պատասխան գայթակղությունների և ազդակների։ Որպես գործադիր գործառույթ՝ այն ճանաչողական գործընթաց է, որն անհրաժեշտ է կարգավորելու սեփական վարքագիծը՝ կոնկրետ նպատակներին հասնելու համար։
Հոգեբանության մեջ հարակից հայեցակարգ է հուզական ինքնակարգավորումը : ։ Համարվում է, որ ինքնակարգավորումը նման է մկանի։ Համաձայն ուսումնասիրությունների՝ ինքնակարգավորումը, լինի դա հուզական, թե վարքային, սահմանափակ ռեսուրս է, որը գործում է էներգիայի նման։ Կարճաժամկետ հեռանկարում ինքնակարգավորման չափից ավելի օգտագործումը կհանգեցնի դրա սպառման։ Այնուամենայնիվ, երկարաժամկետ հեռանկարում ինքնակարգավորման կիրառումը կարող է ժամանակի ընթացքում ամրապնդվել և բարելավվել։
Ինքնավերահսկողությունը նաև առանցքային հասկացություն է հանցագործության ընդհանուր տեսության մեջ, որը քրեաբանության հիմնական տեսություն է։ Տեսությունը մշակվել է Մայքլ Գոթֆրեդսոնի և Թրևիս Հիրշիի կողմից 1990 թվականին հրատարակված «Հանցագործության ընդհանուր տեսություն» վերնագրով գրքում։ Գոթֆրեդսոնը և Հիրշին սահմանում են ինքնավերահսկողությունը որպես անհատների՝ հանցավոր արարքներից խուսափելու տարբերիչ հակում՝ անկախ այն իրավիճակից, որում նրանք գտնվում են։ Ցածր ինքնավերահսկողություն ունեցող անհատները հակված են լինելու բռնկուն, անզգայուն ուրիշների նկատմամբ, ռիսկի դիմող, անհեռատես և չհաղորդակցվող։


== Ծանոթագրություններ ==
Արթուն (անձնանուն)

Արթուն, հայկական արական անուն։ Հունարեն Գրիգոր (Γρηγόριος) անվան թարգմանությունն է։


== Գործածություններ ==
Արթուն, 15-րդ դարի տաղասաց։
Արթուն, ոմն գրիչ, 1594 թվական։


== Ծանոթագրություններ ==
Էմիսիա

Էմիսիա, նոր արժույթի կամ արժեթղթերի՝ շրջանառության մեջ բացթողումն է ժամանակի որոշակի պահին։


== Հասկացությունը ==
Արժույթի էմիսիան իրականացնում է Կենտրոնական բանկը։ Էմիսիայի դեպքում շրջանառության մեջ բաց թողնվող արժույթն ավելացնում է փողի զանգվածը տնտեսության մեջ։ Դրամաշրջանառության կարգավորումը Կենտրոնական բանկի հիմնական խնդիրներից է։ Այն ներառում է միջոցառումների այն ամբողջությունը, որով կարգավորվում է շրջանառության մեջ դրամական աճը։ Այսպիսով էմիսիան կարգավորում է դրամաշրջանառությունը և դրամավարկային քաղաքականության իրականացումը և, ըստ էության, ներկայացնում է շրջանառության մեջ դրամանիշների թողարկման սահմանված օրենսդրական կարգը։


== Էմիսիայի տեսակները ==
Էմիսիան կարող է լինել ինչպես կանխիկ, այնպես էլ անկանխիկ։ Եթե կանխիկի էմիսիան իրականացնում է Կենտրոնական բանկը, ապա ոչ կանխիկինը՝ բանկային համակարգը՝ վարկերի տեսքով։ Չհաշվարկված, չպատճառաբանված Էմիսիան կարող է բերել ինֆլյացիայի մակարդակի ավելացման տնտեսության մեջ։ Մյուս կողմից, Էմիսիայի բացակայությունը կարող է խոչընդոտել տնտեսական հետագա զարգացումը։ Գործնականում Կենտրոնական բանկն է, որը պետական մարմինների հետ համաձայնեցված որոշում է շրջանառության մեջ դրամական զանգվածի ավելացման չափը կանկրետ չափորոշիչների շրջանակներում։


=== Վարկային էմիսիա ===
Վարկային էմիսիան կատարվում է առևտրային բանկերի միջոցով։ Վարկային էմիսիան բանկերի կողմից երկրի փողային զանգվածի ավելացումն է, բանկերի վարկառուների համար վարկի տրամադրման ժամանակ նոր հաշվեհամարներ բացելու ճանապարհով։
Կորոբկի (այլ կիրառումներ)

Կորոբկի, կարող է վերաբերել՝

Կորոբկի - գյուղ, Ուկրաինայի Խարկովի մարզի Զոլոչևի շրջանում
Կորոբկի - գյուղ, Ուկրաինայի Խարկովի մարզի Վալկիի շրջանում
Մաքսիմ Բուրչենկո

Մաքսիմ Գենադևիչ Բուրչենկո (ռուս.՝ Максим Геннадьевич Бурченко, հունվարի 21, 1983(1983-01-21), Ստարի Օսկոլ, Բելգորոդի մարզ, ՌԽՖՍՀ, ԽՍՀՄ), ռուս նախկին ֆուտբոլիստ։


== Գործունեություն ==


=== Ակումբային ===

Ստարի Օսկոլ քաղաքի ՄՊՄԴ «Ֆակել» ակումբի և «Ռոտոր» մարզական գիշերօթիկ դպրոցի սան է։ Խաղացել է սիրողական ոլորտում՝ Վոլգոգրադի շրջանի «Ցեմենտ» ակումբում։ Առաջին պրոֆեսիոնալ ակումբը դարձել է Լիպեցկի «Մետալուրգը»։ Պրեմիեր լիգայում նորամուտը կայացել է «Ուրալան» ակումբում կամզում, որտեղ խաղացել է 2,5 մրցաշրջան։ 2004-ից 2007 թվականը հանդես է եկել «Ռոստով» ակումբում։ 2008 թվականին համալրել է «Շիննիկ» ակումբի կազմը։ 2010 թվականի մրցաշրջանն անցկացրել է «Լուչ-Էներգիա» ակումբի կազմում։ 2010 թվականի դեկտեմբերի 22-ին տեղափոխվել է Նիժնի Նովգորոդի «Վոլգա» ակումբ։ 2011 թվականի օգոստոսին վարձավճարով տեղափոխվել է «Շիննիկ» ակումբ։ 2013 թվականի հունվարին ազատ գործակալի հիմունքներով վերադարձել է Շիննիկ։ 2013 թվականի ամռանը խաղացել է «Տորպեդո» ակումբում։ 2014 թվականի հունիսի 6-ին վերադարձել է Լուչ-Էներգիա։ 2015 թվականին համալրել է «Սոկոլ» ակումբի կազմը։ 2016 թվականից հանդես է գալիս «Էներգոմաշ» ակումբում։
Պրեմիեր լիգայում անցկացրել է 83 խաղ, խփել է 2 գոլ։


=== Հավաքականում ===
Ռուսաստանի երիտասարդական հավաքականում 2004 թվականին մասնակցել է 2006 թվականի Եվրոպայի առաջնության ընտրական մրցույթին։


== Ձեռբերումներ ==
ՖԱԼ առաջնության բրոնզե մրցանակակիր՝ 2013/14
«Կենտրոն» տարածաշրջանի երկրորդ դիվիզիոնի հաղթող՝ 2001
«Կենտրոն» տարածաշրջանի երկրորդ դիվիզիոնի արծաթե մրցանակակիր՝ 2017/18


== Ծանոթագրություններ ==


== Արտաքին հղումներ ==
Профиль (ռուս.) на сайте Sportbox.ru
Профиль на сайте transfermarkt.de
Նովոալեկսեևկա (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ՆովոալեկսեևկաՆովոալեկսեևկա (ուկրաիներեն՝ Новоолексіївка, Ղրիմի թաթարերեն՝ Novoalekseyevka), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Հիմնադրվել է 1908 թվականին։
2001 թվականի տվյալներով Նովոալեկսեևկա գյուղում բնակվում էր 601 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կատյուլ Մենդես

Կատյուլ Մենդես (ֆր.՝ Catulle Mendès, մայիսի 22, 1841(1841-05-22)[…], Բորդո - փետրվարի 8, 1909(1909-02-08), Saint-Germain-en-Laye), ֆրանսիացի բանաստեղծ, գրող և դրամատուրգ, Պառնասյան դպրոցի ներկայացուցիչ։


== Կենսագրություն ==
Ծնվել է Բորդո քաղաքում պորտուգալացի հրեաների ընտանիքում։ Վաղ իրեն լավ է դրսևորել Փարիզում և կարճ ժամանակահատվածում դարձել է հանրահայտ «Revue fantaisiste» (1861) ամսագրում իր «Մի գիշերվա սիրավեպ» ամսագրի հրապարակումից հետո։ Լ. Լարշեն Մենդեսի և Գի դե Բինոյի առիթով հեգնանքով նկատել է, որ գրողների նոր սերունդը նախընտրում է հնչեղ արիստոկրատական կեղծանուններ։ Ստեղծագործությունը համարվել է անբարոյական, Մենդեսը դատապարտվել է 1 ամսվա ազատազրկման և 500 ֆրանկ տուգանքի։
Մենդեսը եղել է «Ժամանակակից Պառնաս»-ի հիմնադիրներից, որտեղ նա տպագրել է խիստ դասական ոգով պոեմներ։ Մենդեսը պատմել է Պառնասյան շարժման պատմությունը, դրա նպատակներն ու իր դերը «La légende du Parnasse contemporain» (1884) գրքում։
Մենդեսի ավելի ուշ ստեղծագործություններն իրենցից ներկայացրել են տարբեր բանաստեղծների ոճերի նմանակում։ Որպես դրամատուրգ նա ավելի հաջողակ է եղել․ նրա բոլոր պիեսները բեմադրվել են փարիզյան թատրոններում և լավ են ընդունվել քննադատների կողմից։ Մենդեսի գործերից կրել են անպարկեշտ, նույնիսկ պոռնոգրաֆիկ բնույթի։
Մենդեսի քննադատական և դրամատիկական գործերը, Մասնեի և Շաբրիեի օպերաների լիբրետոները, բազմաթիվ վիպակներ և պատմվածքներ ցույց են տալիս նրա բազմակողմանի տաղանդը։ Նրա ժամանակակից կոմպոզիտորներից շատերը` Պադերևսկին, Իբերը, Բիզեն, Սեն-Սանսը, Ֆորեն, Ռեյնալդո Անը և այլք երաժշտություն են գրել նրա բանաստեղծությունների համար։
1866 թվականին Մենդեսն ամուսնացել է Ժյուդիթ Գոթյեի՝ բանաստեղծ Թեոֆիլ Գոթյեի կրտսեր դստեր հետ, սակայն նրանք հետագայում բաժանվել են։
Մահացել է 1909 թվականին, նրա դին հայտնաբերել են փետրվարի 8-ի վաղ առավոտյան Սեն-Ժերմենի երկաթուղային թունելում։ Ըստ հետաքննության՝ նա Փարիզից հեռացել է փետրվարի 7-ի կեսգիշերին և, ենթադրաբար, բացել է իր խցիկի դուռը թունելում՝ կարծելով, որ ինքն արդեն ժամանել է կայարան։
Թաղվել է Մոնպառնասի գերեզմանատանը։


== Ծանոթագրություններ ==


== Արտաքին հղումներ ==
Isidore  Singer,  Frederick T. Haneman։ «Mendès, Catulle»։ Jewish Encyclopedia (1906) (անգլերեն)։ Վերցված է 2018-01-28
Ալ կարմիր քար

«Ալ կարմիր քար» (ռուս.՝ «Алый камень»), գեղարվեստական ֆիլմ, որը նկարահանել է ռեժիսոր Վալերի Իսակովը 1986 թվականին Մաքսիմ Գորկու անվան կինոստուդիայում։


== Սյուժե ==
Նորապսակներ Մատվեյը և Նատաշան ջերմանավով մեկնում են հարսանեկան ճանապարհորդության։ Անսպասելիորեն ջերմանավի վրա հրդեհ է բռնկվում, Նատաշան տեսնում է, թե ինչպես է Մատվեյի վրա ընկնում այրվող գերան։ Ուշքի գալով՝ նա իմանում է, որ իրեն փրկել է Ստեպանը, իսկ Մատվեյը հավանաբար զոհվել է։ Ստեպանը Նատաշային տանում է Մոսկվա, որտեղ նա ընդունվում է ինստիտուտ և կարգավորում իր կյանքը։ Որոշ ժամանակ անց Նատաշան ամուսնանում է Ստեպանի հետ։ Բայց մի անգամ ամուսիններն իմանում են, որ Մատվեյը հրաշքով փրկվել է և կենդանի մնացել։ Ստեպանը որոշում է գտնել Մատվեյին, և դա նրան հաջողվում է։ Սակայն Նատաշան որոնումների ընթացքում հասկանում է, որ արդեն սիրում է Ստեպանին, որի հետ էլ մնում է։


== Դերերում ==
Իրինա Ռոզանովա – Նատաշա Սոկոլովա
Սերգեյ Պարշին – Ստեպան Եգորիշև
Ստեպան Ստարչիկով – Մատվեյ Ստրոգանով, երկրաբան
Իրինա Դիմչենկո – Տանյա, Դոլգովի ընկերուհին
Արտյոմ Կարապետյան – Լեբեդյանսկի, բաժնի պետ
Ռաիսա Ռյազանովա – Անաստասիա Իվանովնա, Ստեպանի մայրը
Տիմոֆեյ Սպիվակ – Յուրի Դոլգով, Ստեպանի ընկերը
Վյաչեսլավ Ժարիկով – Գրիգորի Կապիտոնով
Գալինա Բուլկինա – Սոֆյա Պետրովնա
Ալեքսանդր Պավլով – Ռոման Մալկով, երկրաբան
Լյուդմիլա Դավիդովա – Զոյա Ալեքսանդրովնա, Լեբեդյանսկու քարտուղար
Ալեքսանդր Լուկյանով – պաշտոնյա երկրաբանության նախարարությունում
Կլավդիա Կոզլենկովա – Մալկովի նախկին տանտիրուհին
Նիկոլայ Տագին – գիտահետազոտական ինստիտուտի աշխատակից
Վլադիմիր Պրոկոֆև – Մանգուլբե, գործկոմի նախագահ


=== Հնչյունավորում ===
Յուրի Սարանցև – Նիկոլայ Տագինի դերը


== Նկարահանող խումբ ==
Սցենարի հեղինակ՝ Վիկտոր Սմիռնով, Իգոր Բոլգարին
Ռեժիսոր՝ Վալերի Իսակով
Օպերատոր՝ Իննա Զարաֆյան
Կոմպոզիտոր՝ Վլադիսլավ Կլադնիցկի
Նկարիչ՝ Ալֆրեդ Տալանցև


== Ծանոթագրություններ ==
(5267) Զեգմոտ

(5267) Զեգմոտ (անգլ.՝ Zegmott), աստերոիդ աստերոիդների հիմնական գոտում։ Հայտնաբերվել է 1966 թվականի փետրվարի 13-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,371196 ա. մ., առավելագույնը մոտենում է 2,166 ա. մ. հեռավորության վրա և հեռանում 2,5764 ա. մ.։ Արեգակի շուրջ մեկ ամբողջական պտույտ է կատարում 1333,67 երկրային օրվա ընթացքում, իր ուղեծրով շարժվելով միջինում 0,269931 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5267) Զեգմոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դերզնի

Դերզնի, գյուղ Արևմտյան Հայաստանում, Բիթլիսի վիլայեթի Շիրվանի գավառակում։


== Պատմություն ==
Մինչև XVIII դարի վերջերը գյուղ տարածքում էր գտնվում Զռըկան գյուղաքաղաքը։ Այն ուներ 700 տուն բնակիչ։


== Բնակչություն ==
XIX դարի սկզբին գյուղն ուներ 30 տուն բնակիչ, որից 20 տունը հայեր էին։


== Պատմամշակութային կառույցներ ==
Դերզնիում կար Ս. Հովհաննես անունով եկեղեցի։ Մինչև 1886 թվականը եկեղեցում պահպանվել էին ձեռագրեր, որոնց մեծ մասը ոչնչացվել է վատ պահպանելու պատճառով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(1964) Լույտեն

(1964) Լույտեն (անգլ.՝ Luyten), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,46552 ա. մ., առավելագույնը մոտենում է 1,9849 ա. մ. հեռավորության վրա և հեռանում 2,9461 ա. մ.։ Արեգակի շուրջ մեկ ամբողջական պտույտ է կատարում 1414,04 երկրային օրվա ընթացքում, իր ուղեծրով շարժվելով միջինում 0,25459 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1964) Լույտեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովիկ Ջիվանյան

Հովիկ Խանլարի Ջիվանյան (հունվարի 6, 1972(1972-01-06), Ղուզե Ճարտար, Մարտունու շրջան, Արցախ), Արցախյան ազատամարտի մասնակից։ ԱՀ ԱԺ 7-րդ գումարման պատգամավոր (31.03.2020-15.06.2020), ԱՀ պետական վերահսկողական ծառայության տնօրեն (24.06.2020-ից)։


== Կենսագրություն ==
Ծնվել է 1972 թ. հունվարի 6-ին Արցախի Հանրապետությանի Մարտունու շրջանի Ճարտար գյուղում։ 1989 թ. ավարտել է Ճարտարի միջնակարգ դպրոցը, 1995 թ.` Երևանի պետական համալսարանի իրավաբանական ֆակուլտետը։
1998-1999 թթ. աշխատել է որպես Հադրութի շրջանի դատախազի տեղակալ։ 1999-2005 թթ. աշխատել է Մարտունու շրջանի ռազմական ոստիկանության պետ։
2005 թ. հունիսի 19-ի խորհրդարանական ընտրություններում ընտրվել է ԼՂՀ չորրորդ գումարման Ազգային ժողովի պատգամավոր՝ համամասնական ընտրակարգով, «Ազատ հայրենիք» կուսակցության ընտրացուցակով։
Ազգային Ժողովի 2005 թ. հունիսի 30-ի առաջին լիագումար նիստում ընտրվել է պետական-իրավական հարցերի մշտական հանձնաժողովի նախագահի տեղակալ։
2007 թ. դեկտեմբերի 13-ին վաղաժամկետ դադարեցրել է իր պատգամավորական լիազորությունները՝ նշանակվելով ԼՂՀ վարչապետի խորհրդական։ 2010 թ. մայիսի 23-ի խորհրդարանական ընտրություններում ընտրվել է ԼՂՀ հինգերորդ գումարման Ազգային Ժողովի պատգամավոր՝ համամասնական ընտրակարգով, «Ազատ Հայրենիք» կուսակցության ընտրացուցակով։ 1990-1994 թթ. մասնակցել է Արցախի ինքնապաշտպանական մարտերին՝ որպես Ճարտարի գումարտակի հրամանատար, այնուհետև՝ երկրորդ պաշտպանական շրջանի հրամանատարի տեղակալ։
2010 թ. հունիսի 10-ին ընտրվել է ԱԺ պետական-իրավական հարցերի մշտական հանձնաժողովի նախագահի տեղակալ։ 
«Ազատ Հայրենիք» կուսակցության անդամ է։ Ազգային ժողովի «Հայրենիք» խմբակցության անդամ է։
2015 թվականի մայիսի 3-ին խորհրդարանական ընտրությունների ժամանակ  ընտրվել է ԱՀ ԱԺ վեցերորդ գումարման պատգամավոր, «Ազատ Հայրենիք» կուսակցության ընտրացուցակով։
2020 թվականի մարտի 31-ին խորհրդարանական ընտրությունների ժամանակ ընտրվել է ԱՀ ԱԺ յոթերորդ գումարման պատգամավոր, «Ազատ Հայրենիք-ՔՄԴ» կուսակցությունների դաշինքի ընտրացուցակով։
2020 թվականի հունիսի 24-ին ԱՀ նախագահի հրամանագրով նշանակվել է ԱՀ պետական վերահսկողական ծառայության տնօրեն։
Պարգևատրված է ԼՂՀ «Մարտական խաչ» 1-ին աստիճանի մեդալով։ 
Ամուսնացած է, ունի երկու զավակ։


== Արտաքին հղումներ ==
http://www.aysor.am/am/news/2010/10/29/arcakh-national-assambly/
http://www.hayzinvor.am/13023.html
Լենինսկի շրջան (Վոլգոգրադի մարզ)

Անվան այլ կիրառումների համար տե՛ս՝ Լենինսկի շրջան (այլ կիրառումներ)Լենինսկի շրջան (ռուս.՝ Ленинский район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1928 թվականին։ Վարչական կենտրոնը՝ Լենինսկ։


== Աշխարհագրություն ==
Շրջանի տարածքի մակերեսը կազմում է 4000 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 32497 մարդ։ Բնակչության խտությունը կազմում էր 8,12 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(3246) Բիդստրապ

(3246) Բիդստրապ (անգլ.՝ Bidstrup), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,191046 ա. մ., առավելագույնը մոտենում է 3,0818 ա. մ. հեռավորության վրա և հեռանում 3,3003 ա. մ.։ Արեգակի շուրջ մեկ ամբողջական պտույտ է կատարում 2082,08 երկրային օրվա ընթացքում, իր ուղեծրով շարժվելով միջինում 0,172904 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3246) Բիդստրապ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դեմոն (հրաբուխ)

Դեմոն, ստրատոհրաբուխ է Մեդվեժի թերակղզում, Մեծ Կուրիլսկի շղթայի հյուսիսում՝ Իտուրուպ կղզում։ Դեմոնի գագաթը 1,5 կիլոմետրանոց խառնարան է։ Դրանից հյուսիս-արևելք գտնվում է Իլյա Մուրոմեցի ջրվեժը, որը Ռուսաստանի ամենամեծ ջրվեժներից մեկն է։


== Ծանոթագրություններ ==


== Արտաքին հղումներ ==
Global Volcanism Program — Demon (անգլ.)
Օստրովսկի շրջան (Կոստրոմայի մարզ)

Անվան այլ կիրառումների համար տե՛ս՝ Օստրովսկի շրջան (այլ կիրառումներ)Օստրովսկի շրջան (ռուս.՝ Островский район), մունիցիպալ շրջան Ռուսաստանի Դաշնության Կոստրոմայի մարզում։
Ստեղծվել է 1928 թվականին։ Վարչական կենտրոնը՝ Օստրովսկոե։


== Աշխարհագրություն ==
Շրջանի տարածքի մակերեսը կազմում է 2446 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12177 մարդ։ Բնակչության խտությունը կազմում էր 4,98 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սաառնակիռվե

Սաառնակիռվե (էստ․՝ Saarnakõrve), գյուղ Էստոնիայի Հարյումաա նահանգի Կիուե շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մարեկ Լեմսալու

Մարեկ Լեմսալու (էստ․՝ Marek Lemsalu, նոյեմբերի 24, 1972(1972-11-24), Պյառնու, Էստոնական ԽՍՀ, ԽՍՀՄ), նախկին էստոնացի ֆուտբոլիստ, պաշտպան։


== Կարիերա ==
Ծնվել է Պյառնու քաղաքում։ Ֆուտբոլով սկսել է զբաղվել հարազատ քաղաքում։ 1989 թվականին սկսել է հանդես գալ տալլինյան «Սպորտ» ակումբում։ ԽՍՀՄ փլուզումից հետո խաղացել է «Ֆլորա» ակումբ։ 1996 թվականին Լեմսալուն վարձավճարով տեղափոխվել է գերմանական երկրորդ Բունդեսլիգայի «Մայնց 05» ակումբը։ Թիմի կազմում անց կացրեց 16 խաղ և չկարողացավ օգնել նրան դուրս գալու առաջին Բունդեսլիգա։ Չնայած դրան՝ Լեմսալուն ճանաչվեց 1996 թվականին Էստոնիայի լավագույն ֆուտբոլիստ։ Հայրենիք վերադառնալուց հետո պաշտպանն սկսեց խաղալ տեղական ակումբներում։ Այնուհետև Լոմսալուն որոշեց իր կարիերան շարունակել Նորվեգիայի ֆուտբոլային առաջնությունում, որտեղ հանդես եկավ «Սթրյոմսգոդսեթ», «Սթարթ», «Բրյունե» ակումբներում։ 2006 թվականին Լեմսալուն տեղափոխվեց էստոնական «Լեվադիա», որտեղ էլ ավարտեց իր ֆուտբոլային կարիերան։ Տալլինյան ակումբում առաջին մրցաշրջանի ընթացքում պաշտպանը լավագույն խաղացող ճանաչվեց էստոնական Մեյստրիլիգայում։


== Հավաքականի կազմում ==
Էստոնիայի ֆուտբոլի ազգային հավաքական Լեմսալուն առաջին անգամ հրավիրվել է 1992 թվականին։ Ընդմիջումներով պաշտպանը խաղացել է այնտեղ 15 տարի։ Ընդհանուր հաշվով Լեմսալուն հավաքականում անց է կացրել 86 հանդիպում, որոնց ընթացքում խփել է 3 գնդակ։


== Նվաճումներ ==


=== Թիմային ===
Էստոնիայի ֆուտբոլի առաջնության չեմպիոն (6)՝ 1993-1994, 1994-1995, 19971998, 2006, 2007, 2008։
Էստոնիայի ֆուտբոլի գավաթակիր (3)՝ 1994-1995, 1997-1998, 2006-2007։


=== Անհատական ===
Էստոնիայի տարվա ֆուտբոլիստ - 1996 թվական
Մեյստրիլիգայի մրցաշրջանի ֆուտբոլիստ - 2006 թվական


== Անձնական կյանք ==
Մարեկ Լեմսալուն ամուսնացած է։ Նրա դուստր Լիրս Լեմսալուն (ծնվել է 1992 թվականին) հայտնի էստոնացի երգչուհի է։ 


== Ծանոթագրություններ ==
Չանիի շրջան

Չանիի շրջան (ռուս.՝ Чановский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Չանի։


== Աշխարհագրություն ==
Շրջանի տարածքի մակերեսը կազմում է 5515 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 28133 մարդ։ Բնակչության խտությունը կազմում էր 5,1 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Էսերտո

Էսերտո (ֆր.՝  Essertaux), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 256 մարդ, բնակչության խտությունը` 38.79 մարդ/կմ²։ Բնակավայրը զբաղեցնում է 6.6 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հյուսիս, Ամյեն քաղաքից 19 կմ հարավ։


== Բնակչություն ==


== Տնտեսություն ==
2010 թվականին ուներ 157 աշխատունակ (15-64 տարեկան)  բնակիչ, որոնցից ակտիվ էին 130-ը, իսկ ոչ ակտիվները` 27։ Ակտիվության ցուցանիշը կազմում է 82,8 %։ 130 աշխատունակ մարդկանցից աշխատել է 122 անձ (63 տղամարդ և 59 կին)։ Գործազուրկ են եղել 8 անձ (4 տղամարդ և 4 կին)։ 27 անաշխատունակներից 10-ը եղել են աշակերտներ կամ ուսանողներ, 13-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սովանի

Սովանի (ֆր.՝ Sauvagny), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էրիսոն կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03269։


== Բնակչություն ==
Համայնքի բնակչությունը 2008 թվականին կազմում էր 93 մարդ։


== Տնտեսություն ==
2007 թվականի տվյալներով 56 աշխատունակ տարիքի մարդկանցից (15-64 տարեկան) 44-ը տնտեսապես ակտիվ էին, 12-ը անգործունակ (ակտիվության ցուցանիշը 74,2 %, 1999 թվականին եղել է՝ 70,3 %)։ 44 աշխատունակ բնակիչներից 44-ը աշխատում էին (23 տղամարդ և 21 կին), անաշխատանք մարդիկ չկային։ 12 անգործունակ մարդկանցից 7-ը աշակերտներ կամ ուսանողներ են, 5-ը թոշակառու էին։


== Տեսարժան վայրեր ==
Լա Վարեն դղյակ
Սեն Ժերմեն դ’Օսեր եկեղեցի՝ XI դար
Եկեղեցու հյուսիսային կողմում հին գերեզմանատուն


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սովանի» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-24 
«Սովանի» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Մարյանովկա (գյուղ, Կառլովկայի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ուկրաիներեն՝ Марянівка), գյուղ Ուկրաինայի Պոլտավայի մարզի Կառլովկայի շրջանում։
2001 թվականի տվյալներով Մարյանովկա գյուղում բնակվում էր 622 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զուբազ

«Զուբազ» (անգլ.՝ Zubaz), ամերիկյան շորտերի և տաբատների ապրանքանիշ, որը մեծ ժողովրդայնություն է վայելել վաղ 90-ականներին։
Զուբազների մտահղացումը պատկանում է պրոֆեսիոնալ ըմբիշներ Մայքլ Հեգստրադին և Ջոզեֆ Լոուրենայթիսին, ովքեր տաբատների սկզբնական գաղափարը 1988 թվականին ներկայացնում են ոմն մինեսոտացի բոդիբիլդերներ Դոն Ստոկին և Բոբ Թրոքսին։
Սկզբնապես զուբազները գովազդվում էին որպես հարմարավետ և ֆունկցիոնալ շորտեր՝ քաշեր բարձրացնելու համար։ Հեգստրադը և Լոուրենայթիսն սկսում են օգտագործել իրենց «Ճանապարհային մարտիկներ» ռինգային կերպարները ուշ 80-ականներին և վաղ 90-ականներին զուբազներն ավելի հանրածանոթ դարձնելու համար։
Կարճ ժամանակում զուբազները մեծ տարածում են գտել Միացյալ Նահանգներում։ Միայն 1991 թվականին «Զուբազ» ընկերությանը հաջողվել է 100 միլիոն ԱՄՆ դոլարի արտադրանք վաճառել։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Պաշտոնական Թվիթեր էջ(անգլ.)
Պաշտոնական Ֆեյսբուք էջ(անգլ.)
Take Me Home Tour

Take Me Home Tour, անգլո-բրիտանական One Direction Բոյ բենդ-ի երկրորդ շրջագայությունը, Take Me Home (2012) երկրորդ ստուդիական ալբոմի օգնությամբ։ Շրջագայությունը սկսվել է 2013 թվականին և ավարտվել նոյեմբերին։ Համերգը անցկացվել է Լոնդոնի O2 Arena-յում, նկարահանվել է, իսկ հատվածը օգտագործվել է «One Direction: Սա մենք ենք» խմբի մասին վավերագրական ֆիլմում, որի ռեժիսորը դարձել է Մեգան Սպերլոկը։


== Պատմություն ==
2012 թվականի փետրվարի 21-ին, One Direction-ի հաղթանակից հետո, երբ խումբը BRIT Awards 2012-ում արժանանում է «Լավագույն բրիտանական սինգլ» նոմինացիային «What Makes You Beautiful» երգով, հայտարարում է, որ ծրագրում է համաշխարհային շրջագայություն, համերգներ՝ որոնք կանցկացվեն դահլիճներում և հրապարակներում։ Դրանից հետո, խմբի պաշտոնական կայքում հայտնվեցին նոր շրջագայության ամսաթվերը, որոնք անցկացվելու էին Մեծ Բրիտանիայում և Իռլանդիայում։  2013 թվականի հունվարի 11-ին խումբը հայտարարում է Հյուսիսային Ամերիկայում «Take Me Home Tour» շրջագայության մասին։ Սկզբում Հյուսիսային Ամերիկայի շրջագայությունը պետք է սկսվեր 2013 թվականի հունիսի 13-ին՝ Սանրայզում և ավարտվեր՝ Լոս Անջելեսում օգոստոսի 7-ին։ Տոմսերը սկսեցին վաճառվել 2012 թվականի ապրիլի 21-ից՝ Ticketmaster և LiveNation կայքերում։
2012 թվականի ապրիլի 18-ին One Direction-ը հայտարարում է իր ավստրալիական շրջագայության մասին։ Տոմսերը դուրս են եկել վաճառքի՝ ապրիլի 28-ից։  2012 թվականի հունիսին հայտնվեցին տեղեկություններ այն մասին, որ խումբը 2013 թվականին պատրաստվում է կատարել համաշխարհային շրջագայություններ տարբեր Եվրոպական երկրներում։ 2012 թվականի հոկտեմբերի 29-ին հրապարակվում է Եվրոպայում շրջագայության ամսաթիվը։


== Սեթ-լիստ ==
«Up All Night»
«I Would»
«Heart Attack»
«More than This»
«Loved You First»
«One Thing»
«C'mon, C'mon»
«Change My Mind»
«One Way or Another (Teenage Kicks)»
«Last First Kiss»
«Moments»
«Back for You»
«Summer Love»
«Over Again»
«Little Things»
«Teenage Dirtbag» (кавер на Wheatus)
«Rock Me»
«She's Not Afraid»
«Kiss You»
«Live While We're Young»
«Best Song Ever»
«What Makes You Beautiful»


== Համերգների ամսաթվերը ==


== Ծանոթագրություններ ==
Արիս Շաքլյան

Արիս Մկրտչի Շաքլյան (1900, Կիլիկիա - նոյեմբերի 13, 1959(1959-11-13), Երևան, Հայկական ԽՍՀ, ԽՍՀՄ), հայ բանաստեղծ, արձակագիր, ԽՍՀՄ գրողների միության անդամ 1947 թվականից։ Կրել է Վարուժնակ Արիս գրական անունը, առաջին գիրքը լույս է տեսել այդ անունով, ստորագրել է նաև Ա. Շ.։
Ծնվել է Հայկական Կիլիկիայի Զորք Մարզպան (Դյորդ-յոլ) քաղաքում։ Ավարտել է տեղի միջնակարգ դպրոցը, ապա որպես ուսուցիչ աշխատել Ալեքսանդրետի և Դամասկոսի հայկական դպրոցներում։ Ա. Շաքլյանը «Եփրատ» թերթի խմբագիր է եղել 1929 թվականի ամռանը, 1931-1932 թվականներին, 1936-1937 թվականներին (թերթը դարձել է երկօրյա) և 1943-1945 թվականներին։ 1945 թվականին ներգաղթել է Հայաստան։ Մահացել է Երևանում։


== Ա. Շաքլյանի երկերի մատենագրություն ==
Դեղին երգեր, Հալեպ, տպարան Արարա, 1927, 40 էջ։
Միջինք, Հալեպ, տպարան Տեր-Սահակյան, 1943, 80 էջ։
Կար ու չկար... (պատմվածքներ), Հալեպ, տպարան Ա. Տեր-Սահակյան, 1946, 147 էջ։
Մեր Հայաստանն է, Երևան, Հայպետհրատ, 1949, 82 էջ։
Հեքիաթներ (գրքում տեղ է գտել Ա. Շաքլյանի «Բախտի անիվը» հեքիաթը), Հալեպ, տպարան Տեր-Սահակյանի, 1950, 11 էջ։
Հեքիաթներ, Հալեպ, տպարան «Նայիրի», 1950, 28 էջ։
Բախտն ու աշխատանքը (հեքիաթներ և զրույցներ), Երևան, Հայպետհրատ, 1956, 123 էջ։
Ինձնից քեզ խրատ (հեքիաթներ և զրույցներ), Երևան, Հայպետհրատ, 1957, 112 էջ։
Ֆալլահներ (վեպ), Երևան, Հայպետհրատ, 1958, 416 էջ։
Հեքիաթներ, Երևան, Հայպետհրատ, 1960, 103 էջ։


== Ծանոթագրություններ ==
Սավմակ

Սավմակ (հուն․՝ Σαύμακος), սկյութական ազնվության ներկայացուցիչ, Բոսպորի պետության հեղաշրջման կազմակերպիչ և առաջնորդ մ.թ․ա․ 108 - 107 թթ.
Բռնկվել է մայրաքաղաք Պանտիկապեոնում պոնտական զորավար Դիոփանտոսի և Բոսպորի թագավոր Պերիսադես V բանակցությունների ժամանակ, երբ որոշվում էր իշխանությունը Պոնտոսի թագավոր Միհրդատ VI Եվպատորին հանձնելու խնդիրը։ Ապստամբների (կախյալ գյուղացիներ, արհեստավորներ, ստրուկներ) առաջնորդ Սավմակը սպանել է Պերիսադեսին, իսկ Դիոփանտոսը փրկվել է՝ փախչելով Խերսոնես։ Ապստամբները տիրել են Բոսպորի ամբողջ եվրոպական մասին, Սավմակը դարձել է Բոսպորի տիրակալ, նրա կառավարման (տևել է 1 տարի) կարգը անհայտ է։ Դիոփանտոսին հաջողվել է ճնշել ապստամբությունը։ Սավմակը գերվել է, իսկ Բոսպորի թագավորությունն ընկել է Միհրդատ VI տիրապետության տակ։
Ունցուկուլ

Ունցուկուլ (ռուս.՝ Унцукуль, ավարերեն՝ Унсоколо росу), գյուղ Ռուսաստանի Դաղստան հանրապետության Ունցուկուլսկի շրջանի կազմում։
Բնակչությունը 2002 թվականին գրանցված տվյալներով կազմում էր 5523 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զարդհնչյուններ

Զարդհնչյուններ, оռնամենտիկա ( լատ.՝ ornamentum — զարդարանք), մեղեդիի հիմնական կառուցվածքից դուրս գտնվող, բայց նրա ամբողջական արտահայտչությունը ստեղծելիս նույնքան կարևոր, կարճ տևողություն ունեցող լրացուցիչ «գարդարող» հնչյունները։ Ծագում են իմպրովիզացիայի արվեստից, հանդիպում բոլոր ժողովուրդների ժողովրդական երաժշտության մեջ՝ որպես ազգային ոճը բնորոշող մի գործոն։ Հատկապես առատ ու բազմատեսակ են Արևելքում։
Հայ ժողովրդական (գյուղական) երգ ու նվագում կարճ տևողության հնչյունները մեծ մասամբ մեղեդիի հիմնական հնչյուններն են, ուստի զարդհնչյունները, չնայած թվացող առատությանը, համեմատաբար սակավ են։
Մասնագիտացված երաժշտության մեջ սկզբնապես «գարդարող» հնչյուններով մեղեդիի հարստացումը իրականացնում էր կատարողն իր ճաշակով՝ որպես իմպրովիզացիա։ Հետագայում առանձնացան զարդհնչյունների կայուն տիպեր՝ մելիզմներ, որոնք սկսեցին գրի առնել իրենք՝ կոմպոզիտորները, մանր նոտաներով (տակտի տևողության հաշվից դուրս) կամ պայմանական նշումներով։ Մեկ նշանով «գարդարող» դարձվածքներ նշելը կիրառվել է դեռևս դաերում, հին հայկական նոտագրությունը ևս ունի հատուկ «զարդախազեր»։ Զարդհնչյունները առատացան 18-րդ դարում ֆրանսիայի կլավեսինային երկերում, որպես հնչյունները «երկարացնող» միջոց՝ կապված նաև այն բանի հետ, որ այդ նվագարանի ձայնը շուտ է մարում։ Վոկալ զարդհնչյունները լայնորեն զարգացան օպերայում։ Դասական երաժշտության մեջ մելիզմներից օգտագործվում են ֆորշլագ, արել, մորդենտ, գրուպետո, ինչպես մի քանի ոչ հաստատուն տեսակներ ֆիոտուրա, կոլորատուրա են։

Շատ հաճախ գործածվում են նաև բլյուզ, ջազ և ռոք երաժշտության մեջ։
Արշակ Ա

Արշակ Ա (անհայտ - 35), Հայոց թագավոր 34 թվականից։ 
Պարթևաց թագավոր Արտավան Գ–ի որդին։ 
Հաջորդել է Զենոն-Արտաշեսին՝ հայկական ավագանու համաձայնությամբ։ Հայաստանում Հռոմի հեղինակությունը պահպանելու և պարթևական վտանգը կանխելու համար Տիբերիոս կայսրը 35 թ–ին մեծաթիվ ուժեր է ուղարկել Արևելք, միաժամանակ իբերական, աղվանական և սարմատական ցեղերին հրահրել Հայաստանի ու Պարթևստանի դեմ։ Իբերիայի թագավոր Փարսմանի եղբայր Միհրդատը, Հռոմի դրդմամբ, դավով սպանել է Արշակին և նստել Հայոց գահին։


== Ծանոթագրություններ ==